A murit Stoica Ovidiu Anton
Regretatul român făcea parte din unitatea militară numită Fight for Ukraina International Legion. Aceasta ține de Forțele de Apărare Teritorială a Ucrainei și este formată din voluntari străini.
Cel care a făcut tragicul anunț este președintele Asociației Voluntari Fără Frontiere din Mureș, Petre Gabor.
Stoica Ovidiu Anton era cunoscut ca un om plin de devotament și de compasiune.
Se oferise voluntar de la începutul războiului
Regretatul român s-a oferit voluntar pentru câteva luni în vama Isaccea, la începutul conflictului armat. Fiind martor la suferința și nevoile celor afectați de acest război, el a decis să se implice mai mult.
Așadar, s-a alăturat Asociației Voluntari Fără Frontiere din Mureș.
Petre Gabor, președintele Asociației Voluntari Fără Frontiere din Mureș, a scris că ei și-au luat rămas bun de la Stoica Ovidiu Anton, care lupta în Ucraina cu Legiunea Internațională pentru Ucraina.
Din păcate, misiunea lui pe acest pământ s-a încheiat în cursul unei misiuni de evacuare a răniților de noaptea trecută.
Mulțumită sacrificiului suprem pe care l-a făcut, mulți răniți au primit o a doua șansă.
"Ne luăm rămas bun de-la Stoica Ovidiu Anton care lupta în Ucraina (Fight for Ukraina Internațional Legion) efectua misiuni de extracție a răniților din regiunea Harkov de-pe linia frontului, din păcate misiunea lui pe acest pământ s-a încheiat în cursul unei misiuni de evacuare a răniților de noaptea trecută, la începutul războiului a făcut voluntariat în vama Isaccea pentru câteva luni când a văzut în ce stare ajung unele persoane din zonele de conflict a hotărât că poate face mai mult decât atât și a luat hotărârea să se înroleze în legiunea străină din Ucraina, mulțumită sacrificiului suprem pe care la făcut mulți răniți au primit o a doua șansă, să-i fie drumul lin și să ne ierte Dumnezeu pe toți" a scris Petre Gabor, președintele Asociației Voluntari Fără Frontiere din Mureș.
Potrivit comandantului Grupului de Luptă Getica, în prezent, în Ucraina se estimează că sunt aproximativ 50 de cetățeni români și aproximativ aceeași număr de moldoveni înrolați în Forțele Armate ale Ucrainei. Nu toți aceștia sunt desfășurați în prima linie.
Peste 1 milion de ucraineni au rămas fără curent
Mai mult de un milion de ucraineni au rămas fără energie electrică după ce Rusia a lansat unul dintre cele mai mari atacuri cu rachete și drone asupra infrastructurii energetice a țării de până acum.
Forțele aeriene ucrainene au declarat că Rusia a lansat 88 de rachete și 63 de drone Shahed de fabricație iraniană. Dintre acestea, 37 și respectiv 55 au fost doborâte, dar altele au lovit cel mai mare baraj din țară și au provocat pene de curent în mai multe regiuni, provocând moartea a cel puțin cinci persoane.